**Asztali alkalmazás fejlesztés**

1. Szallascon – konzolos feladat 15 pont

A „szallas2022.csv” nevű állomány tartalmazza a 2022-ben Szeghalom környékén bérelhető szállások listáját. A vizsga során ezt a fájlt feldolgozva kell feladatokat megoldania. Megoldása során vegye figyelembe a következőket:

* *A képernyőre írást igénylő részfeladatok eredményének megjelenítése előtt írja a képernyőre a feladat sorszámát (például: 5. feladat)!*
* *Az egyes feladatokban a kiírásokat a minta szerint készítse el!*
* *Az ékezetmentes azonosítók és kiírások is elfogadottak.*
* *A feladatok megoldása során törekedjen a tiszta kód alapelveinek a betartására.*
* *A program megírásakor az állományban lévő adatok helyes szerkezetét nem kell ellenőriznie, feltételezheti, hogy a rendelkezésre álló adatok a leírtaknak megfelelnek.*

A fájl UTF-8 kódolású és minden sorában egy Szeghalom környéki szálláshely adatai szerepelnek. Az állomány első sora a mezőneveket tartalmazza, az adatokat pontosvessző választja el egymástól a mintának megfelelően:

Neve;Címe;Szobaszám;Ágyszám;Üzemeltető neve;Üzemeltető címe;Üzemeltető telefonszáma;Státusz;Tevékenység típusa  
Hidi Panzió;5520 Szeghalom Kinizsi utca 2;20;48;Dióéri Agro Kft.;5520 Szeghalom Kinizsi utca 2;;Aktív;Panzió  
HOTEL SZEGHALOM;5520 Szeghalom Tildy Zoltán utca 9/1.;20;47;ONLINE VÁSÁRLÁS KFT.;5520 Szeghalom Tildy Zoltán utca 9/1.;;Aktív;Szálloda  
Mikolik Szálláshely;5520 Szeghalom Külterület II tanya 3;1;4;Mikolik Zoltán;5520 Szeghalom Bajcsy-Zsilinszky Endre utca 12/1.;;Megszűnt;Egyéb szálláshely  
SZELESI SZÁLLÁSHELY;5520 Szeghalom Szeleskert utca 31.;3;9;Sándor Lajos;5520 Szeghalom Szeleskert utca 31.;20/513-3346;Aktív;Egyéb szálláshely  
TERÉZIA VENDÉGHÁZ;5520 Szeghalom Külterület II tanya 0515/3;2;6;Oláhné Hidi Ilona;;20/549-0833;Aktív;Egyéb szálláshely

* *Neve: A szálláshely elnevezése*
* *Címe: A szálláshely címe (irsz. település…) szóközökkel elválasztva*
* *Szobaszám: A szobák száma*
* *Ágyszám: Az ágyak száma*
* *Üz. neve: Az üzemeltető neve*
* *Üz. címe: Az üzemeltető címe, vagy üres*
* *Üz. telefonszáma: Az üzemeltető telefonszáma, vagy üres*
* *Státusz: A szálláshely státusza (Aktív/Megszűnt)*
* *Tev. típusa: A szálláshely típusa*

Megoldását úgy készítse el, hogy az azonos szerkezetű, de tetszőleges bemeneti adatok esetén is helyes eredményt adjon! A képernyőre írja ki a feladat sorszámát a mintának megfelelően az eredmény megjelenítése előtt! A feladatokban a kiírásokat a minta szerint készítse el!

Feladatok

1. Készítsen **konzolos alkalmazást** a következő feladatok megoldására, melynek projektjét szallascon néven mentse el!  
    (1 pont)
2. Hozzon létre struktúrát, egy-egy szálláshely adatait tudja majd tárolni!   
    (2 pont)
3. Olvassa be a „szallas2022.csv” nevű állományt!  
   Ügyeljen arra, hogy az állomány első sora az adatok fejlécét tartalmazza!  
    (3 pont)
4. Határozza meg és írja ki a képernyőre az adott formátumban, hány szálláshely adatait tároltuk a forrásfájlban!  
    (2 pont)
5. Számolja ki, az átlagos ágy számot csak az AKTÍV szálláshelyek esetében, majd jelenítse meg a képernyőn 2 tizedes jegy pontossággal!  
    (3 pont)
6. Összesítse az AKTÍV szálláshelyek számát települések szerint, majd írassa ki a minta alapján a települések neveit és a szállások számát!   
    (4 pont)

